KBANK หนุนใช้ QR Code เทศกาลบอลลูนนานาชาติ
KBANK หนุนใช้ QR Code งานเทศกาลบอลลูนนานาชาติ สิงห์ปาร์ค
13 ก.พ. 2561

นายสุวัฒน์ เตชะวัฒนะวรรณา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK นายพงษ์รัตน์ เหลืองธำรงเจริญ กรรมการผู้จัดการ บริษัท สิงห์ปาร์ค เชียงราย จำกัด ร่วมเปิดให้บริการ QR Code Payment ให้นักท่องเที่ยวชำระค่าอาหาร-เครื่องดื่ม และบริการต่าง ๆ ผ่านคิวอาร์โค้ดมาตรฐาน และคิวอาร์โค้ดของ Alipay และ WeChat Pay ภายในงาน SINGHA PARK Chiangrai International Balloon Fiesta 2018 งานเทศกาลบอลลูนนานาชาติที่ยิ่งใหญ่ของไทย
ระหว่างวันที่ 14 – 18 กุมภาพันธ์ 2561 เพื่อสนับสนุนการใช้จ่ายผ่าน QR Code ตอบสนองไลฟ์สไลต์ชีวิตไร้เงินสดที่สะดวก รวดเร็ว และปลอดภัย สำหรับลูกค้าที่ปิ๊บจ่ายด้วย K PLUS QR Code ครบ 300 บาทต่อรายการ จะได้รับเงินคืน 50 บาท ณ สิงห์ปาร์ค จังหวัดเชียงราย